पाएं अपने शहर की ताज़ा ख़बरें और फ्री ई-पेपरडाउनलोड करें
एक सप्ताह के लिए लॉकडाउन की घोषणा के बाद अनाज मंडी में काम करने आए हजारों प्रवासी मजदूरों की चिंता बढ़ गई है। मंडी को बारदाना मुक्त रखने की वजह से अन्य वर्षों की तुलना में इस बार मंडी में 25 प्रतिशत ही गेहूं आई थी। जिसके चलते मजदूरों की सीजन में होने वाली कमाई नाममात्र हुई थी।
गेहूं का सीजन लगभग समाप्त हो चुका है और अब लॉकडाउन के बाद मजदूरों को अपने घर लौटने की चिंता सताने लगी है। बिहार के दरभंगा जिले से मंडी में मजदूरी करने आए रामरत्न, विसवा, पप्पू यादव, लखनपाल, सुरैया सिंह, मेहताव सिंह व माजी राम ने बताया कि इस बार गत वर्ष की अपेक्षा उनकी सीजन में मजदूरी 4 से 5 हजार रुपए तक बनी है, ऐसे में अगर उन्हें एक सप्ताह रुकना पड़ गया तो वे कहां से खाएंगे और क्या घर लेकर जाएंगे। लॉकडाउन के बाद सब कुछ बंद होने पर वे कहीं मजदूरी करने के भी लायक नहीं रहेंगे। मंडी में ऐसे काफी संख्या में प्रवासी मजदूर है, जिन्हें अपने घर जाना है। जिला प्रशासन से प्रवासी मजदूरों ने गुहार लगाई है कि उन्हें अपने घर भिजवाने का प्रबंध किया जाए।
किसी भी प्रवासी मजदूर को चिंता करने की जरूरत नहीं है। उनके लिए प्रशासन पूरी व्यवस्था करेगा। उन्हें अपने घर आदि जाने के लिए किसी से संपर्क करने की भी जरूरत नहीं है प्रशासन खुद उनसे संपर्क करेगा और सोमवार सुबह तक प्रशासन के लोग उन तक पहुंच जाएंगे।
डॉ. संजय कुमार, एसडीएम, कैथल।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn